สกู๊ป : ปฎิรูประบบราชการ ที่พึ่งใหม่ของประชาชน
ในอนาคตระบบราชการไทยจะมีความคล่องตัวมากขึ้น เนื่องจากขณะนี้รัฐบาลกำลังเร่งผลักดันการปฏิรูปการทำงานของระบบราชการ หวังให้เป็นที่พึ่งให้กับประชาชนเมื่อมีเหตุให้ต้องติดต่อกับหน่วยงานราชการ เพื่อให้ได้รับความสะดวกสบายและความรวดเร็ว 

การเพิ่มขีดความสามารถระบบราชการไทยให้มีความทันสมัย และมีความรวดเร็วในการทำงาน ภายใต้นโยบายไทยแลนด์ 4.0 คือหนึ่งนโยบายสำคัญที่รัฐบาลกำลังผลักดันให้เกิดขึ้นจริง ตามแผนพัฒนายุทธศาสตร์ชาติ 20 ปี เพราะระบบราชการนับเป็นหัวใจสำคัญจะทำให้ประเทศขับเคลื่อนไปข้างหน้า

 การปฏิรูประบบบริหาราชการแผ่นดิน เป็นเป้าหมายสำคัญที่จะยกระดับประสิทธิภาพการทำงานของระบบราชการไทยให้ดีขึ้น ผ่าน 4 เป้าหมายสำคัญที่รัฐบาลวางเป็นแนวทำที่ให้เกิดระบบราชการเกิดการพัฒนา และมีศักยภาพมากขึ้น

เริ่มตั้งแต่การเน้นความรวดเร็วในการทำงานงานแก้ไขปัญหาต่าง ๆ ให้ลุล่วงเมื่อต้องดำเนินการ  การบริการผู้มาติดต่อหน่วยงานราชการให้มีความสะดวกหากติดขัดปัญหา จะต้องได้รับแก้ไขให้เร็วที่สุดเพื่อป้องกันความเสียหาย  การทำโครงการต่างให้เกิดความคุ้มค่ากับงบประมาณของประเทศที่สุด และที่สำคัญต้องทำทุกอย่างให้เกิดความสุจริตโปร่งใสและเที่ยงธรรม

การน้อมนำเอาศาสตร์พระราชามาปฏิบัติใช้ในการทำงานของระบบราชการ  นับว่าเป็นแนวทางที่มีมีส่วนสำคัญให้เกิดการพัฒนา นั่นคือ หลักวิธีคิดแบบเข้าใจ เข้าถึง พัฒนา เน้นย้ำถึงความสำคัญที่ต้องให้ข้าราชการเกิดการปฏิรูป และสร้างการรับรู้กับประชาชนให้เกิดความไว้วางใจ ซึ่งหลักการเหล่านี้จะทำให้ระบบราชการเกิดความน่าเชื่อ ส่งผลต่อการพัฒนาอย่างเป็นรูปธรรม
 
ที่ผ่านมา การบริการของระบบราชการ จะต้องอาศัยเงื่อนไขเรื่องเวลาในการปฏิบัติ จนบางครั้งทำให้เกิดความล่าช้า ส่งผลให้ปัจจุบันรัฐบาล ได้จัดทำกฎหมาย ที่ทำให้การทำงานของระบบราชการไทยมีความคล่องตัว ลดขั้นตอนในการทำงาน และเพิ่มการอำนวยความสะดวกให้กับประชาชนมากขึ้น พร้อมเปิดช่องให้สามารถร้องเรียนการทำงานของข้าราชการ ส่งผลให้ข้าราชการต้องตั้งใจทำงานให้มากกว่าเดิม

พร้อมกับการสร้างจิตสำนึกให้ข้าราชการยุคใหม่ เป็นข้าราชการที่พร้อมทำงานเพื่อประชาชนและประเทศชาติ โดยไม่หวังสิ่งตอบแทนใด ๆ สมกับการเป็น “ข้าราชการของแผ่นดิน”